A metszési munkálatok leggyakrabban alkalmazott kelléke a metszőolló, amely kifejezetten nagy választékkal áll rendelkezésre. Nagyszerű szolgálatot tesznek az évelő virágok, gyümölcsfák, elvirágzott növények, illetve a cserjék hosszú, elágazó ágainak vágása során. Ergonomikus kialakításuknak és különlegesen képzett pengéiknek köszönhetően könnyedén dolgozhatunk velük, különösebb erőkifejtés nélkül. A metszőolló kiválasztással kapcsolatban számos kérdés merülhet fel; elsősorban arra a kérdésre kell választ adnunk, hogy milyen típusú növényeket kell metszenünk, illetve milyen mennyiségű ágat vágunk. Ne feledkezzünk meg arról sem, hogy az ollók különböző késekkel rendelkeznek; a mellévágó pengék a friss ágak, gallyak vágásához, a rávágó pengék pedig az elhalt növényi részek eltávolításához ajánlottak.